کاتک کا

کاتک کا ئه‌تا مازندرونی کا هسته گه ویشتر عروسی ئون دله انجام وونه.

چیزونی گه نیاز هسته
تنها وسیه مورد نیاز ئه‌تا شال یا چارقد هسته گه وه ره بصورت شلاق و به نوم «کاتک» درست کانّه.
چتّی برگزار بیّن
بازی اینتی شروع وونه گه چند مرد هدی پلی نیشرنّه و ئه‌تا گِردی ره درست کانّه طوری که این افرادِ زوندی، ئه‌تا تونل ره تشکیل هاده. ئه‌ت نفر هم شونه این گردیِ میون استنه. یکی از نفرونی گه هنیشتوئه ئه‌تا قایمِ کاتک (شلاق) زنده اون نفری که هرستائه و خله زود کاتک ره ورنه خاشِ زوندیِ بن تونلِ دله و دنه به نفر بغلی. کاتک تونلِ دله دست به دست وونه تا گام بَـــــوو. اسا فردی گه میون هرستائه کاتک دنبال گردنه ولی هر لحظه ممکنه ئه‌ت نفر کاتک ره خاش زوندی بن جه در بیاره و بزنه وه ره. این فرد انده کاتک خارنه تا کاتک (شلاق) ره پدا هاکنه و ئه‌تا از شرکت کانندگون دست جه بئیره. اسا کسی که کاتک ره لو هدا ونه بیه میون و با یک کاتک بخاردن دِ واره بازی شروع بَــــوو.

بن مایه

رج:بومی کا
رج:مازرون فرهنگ